Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 287/14/4406	Topoľčany, 12.6.2014
EEČ : 2-35-31-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci mu z ustanovení Zákona o rodine vyplýva povinnosť vyživovať svoje dieťa  a to XXXXX, nar. XXXXX, bytom Preseľany  pričom bol rozsudkom Okresného súdu v Topoľčanoch č.k. 7C 89/2008 zo dňa 5.2.2009, právoplatným dňa 30.6.2009 zaviazaný prispievať na jej výživu spolu sumou 60 - Eur   vždy do 15 - teho dňa mesiaca vopred k jej rukám ,  vyživovaciu povinnosť si riadne neplnil v mieste svojho bydliska a tejto povinnosti sa vyhýbal tým, že ako súkromný podnikateľ nevykazoval zisky, iné vhodné zamestnanie si nehľadal, čím mu  od 1.8.2012 do 31.10.2013 vznikol dlh na výživnom  dcére XXXXX vo výške 580, -  Eur

lebo zanikla trestnosť činu

Odôvodnenie:
Poverený príslušník PZ OR PZ  OO PZ Nitrianska Blatnica uznesením č. ORP-245/NB-TO-2014 zo dňa 15.4. 2014 podľa § 199 ods. 1 TP začal trestné stíhanie vo veci prečinu zanedbania povinnej výživy podľa § 207 ods. 1 Tr. zákona   a následne uznesením pod  tým istým ČVS zo dňa 22.5.2014  podľa § 206 ods. 1 TP  vzniesol obvinenie XXXXX pre prečin zanedbania povinnej výživy podľa § 207 ods. 2 Tr. zák., na tom skutkovom základe, ako je uvedené vo výrokovej časti tohto uznesenia.  

              Preskúmaním spisového materiálu bolo zistené, že trestnosť činu, pre ktorý je trestné stíhanie vedené zanikla.
               V priebehu skráteného vyšetrovania bol ku skutku vypočutý obvinený XXXXX, ktorý uviedol, že si je vedomí svojho dlhu na výživnom, od 1.11.2013 je evidovaný ako uchádzač o zamestnanie a dňa 29.5.2014 poštovou poukážkou zaplatil dcére sumu 580, - Eur.  
              Svedkyňa - poškodená XXXXX, splnomocnená svojou dcérou XXXXX vo výpovedi uviedla, že obvinený si neplnil vyživovaciu povinnosť na dcéru Ivanu od 1.8.2012, pričom potvrdila, že obvinený jej dcére za zavinené obdobie uhradil výživné v plnej výške. 
              Za účelom náležitého objasnenia veci boli ku skutku zabezpečené aj dôkazy listinného charakteru a to najmä rozsudky, fotokópie poštových poukážky,  správy zo Sociálnej poisťovne, z Úradu práce, sociálnych vecí a rodiny XXXXX,  z Daňového úradu, zo Depozitára cenných papierov, výpis zo živnostenského registra, upovedomenie o začatí exekúcie ako i ďalšie dôkazy listinného charakteru
	Podľa § 86 trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu,
              V priebehu trestného stíhania policajt ohľadne zistenia a posúdenia konania obvineného vykonal dôkazy v potrebnom rozsahu a zistil skutočný stav veci. Vykonané dokazovanie vylúčilo, že čin mal trvalo nepriaznivé následky, čo vyplýva aj z výpovede XXXXX.           
              Po vyhodnotení všetkých a takto zadokumentovaných dôkazov možno konštatovať, že trestnosť zanedbania povinnej výživy podľa § 207 TZ  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Janjicová
prokurátorka